CELEX: 32012R0333
Language: mt
Date: 2012-04-19 00:00:00
Title: Regolament ta’ Implimentazzjoni tal-Kummissjoni (UE) Nru 333/2012 tad- 19 ta’ April 2012 li jikkonċerna l-awtorizzazzjoni ta’ tħejjija ta’ diformat tal-potassju bħala addittiv fl-ikel għall-ispeċi kollha tal-annimali u li jemenda r-Regolament (KE) Nru 492/2006  Test b’relevanza għaż-ŻEE

20.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 108/3
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 333/2012
   tad-19 ta’ April 2012
   li jikkonċerna l-awtorizzazzjoni ta’ tħejjija ta’ diformat tal-potassju bħala addittiv fl-ikel għall-ispeċi kollha tal-annimali u li jemenda r-Regolament (KE) Nru 492/2006
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fin-nutriment tal-annimali u r-raġunijiet u l-proċeduri għall-għoti ta’ din l-awtorizzazzjoni. L-Artikolu 10 ta’ dan ir-Regolament jipprevedi l-valutazzjoni mill-ġdid ta’ addittivi awtorizzati skont id-Direttiva tal-Kunsill 70/524/KEE (2).
            
         
               (2)
            
            
               Id-diformat tal-potassju, in-numru tal-CAS 20642-05-1, kien awtorizzat mingħajr limitu ta’ żmien f’konformita mad-Direttiva 70/524/KEE bħala addittiv fl-ikel għall-ispeċi kollha tal-annimali permezz tar-Regolament tal-Kummissjoni (KE) Nru 492/2006 (3). Dan l-addittiv imbagħad iddaħħal fir-Reġistru Komunitarju tal-addittivi fl-għalf bħala prodott eżistenti, skont l-Artikolu 10(1) tar-Regolament (KE) Nru 1831/2003.
            
         
               (3)
            
            
               F’konformità mal-Artikolu 10(2) tar-Regolament (KE) Nru 1831/2003 flimkien mal-Artikolu 7 ta’ dak ir-Regolament, tressqet applikazzjoni għall-valutazzjoni mill-ġdid tad-diformat tal-potassju bħala addittiv fl-għalf għall-ispeċi kollha tal-annimali, bit-talba li l-addittiv jiġi kklassifikat fil-kategorija tal-addittivi “addittivi teknoloġiċi”. Dik l-applikazzjoni kienet akkumpanjata mill-partikolaritajiet u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (4)
            
            
               L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjoni tagħha tat-13 ta’ Diċembru 2011 (4) li, skont il-kundizzjonijiet proposti ta’ użu, id-diformat tal-potassju ma għandux effett negattiv fuq is-saħħa tal-annimali, is-saħħa tal-konsumatur jew l-ambjent, u li d-diformat tal-potassju huwa effettiv biex iżid iż-żmien tal-ħażna ta’ ħut nej u prodotti sekondarji. Hija kkonkludiet li l-ebda ħsibijiet dwar is-sigurtà ma għandhom jinqalgħu sakemm jittieħdu miżuri xierqa ta’ protezzjoni. Hija vverifikat ukoll ir-rapport dwar il-metodu ta’ analiżi tal-addittiv għall-għalf fl-għalf imressaq mil-Laboratorju ta’ Referenza stabbilit mir-Regolament (KE) Nru 1831/2003.
            
         
               (5)
            
            
               Il-valutazzjoni tad-diformat tal-potassju turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma sodisfatti. Konsegwentement, l-użu ta’ din is-sustanza għandu jiġi awtorizzat kif speċifikat fl-Anness ma’ dan ir-Regolament.
            
         
               (6)
            
            
               B’konsegwenza tal-għoti ta’ awtorizzazzjoni ġdida permezz ta’ dan ir-Regolament, l-Artikolu 3 tar-Regolament (KE) Nru 492/2006 l-Anness III għandhom jitħassru.
            
         
               (7)
            
            
               Peress li l-modifiki fil-kundizzjonijiet tal-awtorizzazzjoni tal-addittiv għall-għalf mhumiex relatati ma’ raġunijiet ta’ sigurtà, huwa xieraq li jkun permess perjodu tranżitorju biex jitneħħew il-ħażniet eżistenti tat-taħlitiet minn qabel u l-għalf kompost li fihom din it-tħejjija, kif awtorizzat permezz tar-Regolament (KE) Nru 492/2006.
            
         
               (8)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   It-tħejjija speċifikata fl-Anness, li tifforma parti mill-kategorija ta’ addittivi “addittivi teknoloġiċi” u mill-grupp funzjonali “preservattivi” hija awtorizzata bħala addittiv fin-nutriment tal-annimali suġġetta għall-kundizzjonijiet stipulati f’dak l-Anness.
   Artikolu 2
   L-Artikolu 3 tar-Regolament (KE) Nru 492/2006 l-Anness III ta’ miegħu tħassru.
   Artikolu 3
   It-taħlitiet minn qabel u l-għalf kompost ittikkettjati f’konformità mad-Direttiva 70/524/KEE qabel id-dħul fis-seħħ ta’ dan ir-Regolament u li fihom id-diformat tal-potassju, kif awtorizzat permezz tar-Regolament (KE) Nru 492/2006, jistgħu jkomplu jitqiegħdu fis-suq u jintużaw sakemm jinħlew l-istokks eżistenti.
   Artikolu 4
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ April 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 270, 14.12.1970, p. 1.
   
      (3)  ĠU L 89, 28.3.2006, p. 6.
   
      (4)  EFSA Journal 2012; 10(1):2530.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija ta’ annimali
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijet oħra
               
               
                  Tmiem il-perjodu ta’ awtorizzazzjoni
               
            
                  mg ta’ sustanza attiva/kg ta’ għalf sħiħ b’kontenut ta’ ilma ta’ 12 %
               
            
                  
                     Kategorija ta’ addittivi teknoloġiċi. Grupp funzjonali: preservattivi
                  
               
            
                  1a237a
               
               
                  —
               
               
                  Diformat tal-potassju
               
               
                  
                               
                           
                           
                              
                                 Il-kompożizzjoni tal-addittiv
                              
                              
                                           
                                       
                                       
                                          Diformat tal-potassju: 50 ± 5 %,
                                       
                                    
                                           
                                       
                                       
                                          Ilma: 50 ± 5 %.
                                       
                                    
                        
                               
                           
                           
                              
                                 Il-karatterizzazzjoni tas-sustanza attiva
                              
                              Diformat tal-potassju
                              Nru tal-CAS 20642-05-1
                              C2H3O4K
                              Magħmul b’sinteżi kimika
                           
                        
                               
                           
                           
                              
                                 Il-Metodu ta’ Analiżi
                                  (1)
                              
                              
                                           
                                       
                                       
                                          Determinazzjoni tal-potassju fl-addittiv għall-għalf
                                          EN ISO 6869: spettrometrija tal-assorbiment atomiku (AAS) jew EN 15510: spettrometrija ta’ emissjoni atomika bi plażma akkopjata induttivament (ICP-AES)
                                       
                                    
                                           
                                       
                                       
                                          Determinazzjoni tal-format totali fl-addittiv għall-għalf EN 15909: fażi kuntrarja HPLC-UV
                                          Għad-determinazzjoni tat-total tal-format f’taħlitiet minn qabel u għalf:
                                          Kromatografija likwida ta’ prestazzjoni għolja ta’ esklużjoni tal-jonji b’sejba ta’ indiċi tal-UV jew refrattiv HPLC-UV/RI) jew metodu tal-kromatografija tal-jonju mgħammar b’sejba tal-konduttività elettrika (IC-ECD).
                                       
                                    
                        
               
                  L-ispeċijiet kollha tal-annimali
               
               
                  —
               
               
                  —
               
               
                  —
               
               
                  
                              1.
                           
                           
                              Permess biss fil-ħut nej, prodotti sekondarji tal-ħut għall-użu ta’ għalf b’kontenut massimu ta’ 9 000  mg ta’ diformat tal-potassju bħala sustanza attiva għal kull kg ta’ ħut nej.
                           
                        
                              2.
                           
                           
                              Għall-użu fl-għalf għall-ħnieżer, it-taħlita ta’ sorsi differenti tad-diformat tal-potassju ma għandhiex taqbeż il-livell massimu permess ta’ għalf sħiħ ta’ 18 000  mg kull kg ta’ għalf sħiħ għal ħnienes miftuma u 12 000  mg kull kg għalf komplet għal qżieqeż u ħnieżer għat-tismin.
                           
                        
                              3.
                           
                           
                              Fl-istruzzjonijiet tal-użu, indika:
                              “L-użu simultanju ta’ aċidi organiċi oħra fid-dożi massimi permess huwa kontraindikat”.
                           
                        
                              4.
                           
                           
                              
                                 “Għas-sikurezza: għandhom jintużaw protezzjoni għan-nifs, protezzjoni għall-għajnejn u ingwanti waqt l-immaniġġar”.
                              
                           
                        
               
                  11 ta’ Mejju 2022
               
            
         (1)  Id-dettalji dwar il-metodi analitiċi huma disponibbli fl-indirizz li ġej tal-Laboratorju ta’ Referenza: http://irmm.jrc.ec.europa.eu/EURLs/EURL_feed_additives/Pages/index.aspx